Aga pühapäevast saadik hakkas isutama tarte au chocolate järele (see nimelt minu vaieldamatu ja ületamatu lemmikkook ja ma mõtlen seda tõsiselt :)). Ja otsustatud ta saigi, las sinised beseed ja kamajogurtitarretised ja muud ideed jäägu järgmisesse aastasse. Torti sõime vanillikreemiga.   See sinine lind on pääsuke ja vanima Linnulapse kätetöö, algses kuvandis sellist täiendust ei olnud ;)  Ja siis sattusime hoogu  martsipanimaalingute ja kujude ja lilledega. Ainuke mida pildile õnnestus püüda, oli Muumide Piripiiga, vanima Linnulapse ja minu ühine kätetöö :D Une-Mati oli minu lemmikkuju, aga selle sõi väikseim Linnupojuke salaja käbedalt ära. Neil väikestel kätel on turbomootor küljes :S, nii kiiresti jõuavad kõike ja see kahe-aastase jonnihoogude sagedus tahab juba mõistust peast viia :(  Aga juba homme poodi uue martsipani järele (ise veel ei tee martsipani, pole millegagi mandleid jahvatada) ja siis uued kujud ja  kaunistused :D